Hans H. Engebrigtsen

Hans Hagbart Engebrigtsen (født 13. september 1916, død 21. januar 2002) var en norsk flyver, jurist og kontorsjef i NORAD.

Engebrigtsen deltok som frivillig i vinterkrigen i Finland, deretter i kampene i Norge ved Mjøsa og i kampene i Gausdal i 1940.  Etter at kampene i Norge var over kom han seg, sammen med en kamerat til Grønland som blindpassasjer på fangstskuta Ringsel og etter en strabasiøs reise til USA sluttet han seg til Little Norway og ble utdannet som flyver. Han ble overført til 330-skadronen på Island hvor han fløy Northrop, senere ble han overført til Skottland, der han fløy Sunderland flybåt og Mosquito.

Etter krigen ble han ansatt som kaptein i DNL, senere SAS, samtidig som han fortsatte jusstudiene.

Han sluttet i SAS, tok juridisk embetseksamen, og ble ansatt i NORAD som kontorsjef for kotoret med ansvar for samarbeid med næringslivet. Senere ble han kontorsjef for kontoret med ansvar for kulturelt samarbeid med utviklingslandene.

Som pensjonist var Engebrigtsen aktiv som styreformann i Aker Eldreuniversitet.

Bibliografi

Referanser 

Norske flyvere
Norske flyvere fra andre verdenskrig
Personer ved Little Norway
Fødsler i 1916
Dødsfall i 2002